ਸਿਰਲੇਖ: ਪੰਜਾਬ ਦੇ 'ਅੱਧੇ' ਸਮਝੇ ਜਾਂਦੇ ਬੰਦਿਆਂ' ਦੀ ਪੂਰੀ ਕਹਾਣੀ: #DifferentlyAbled\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਬਰਨਾਲਾ ਦੇ ਕਾਲੇਕੇ ਪਿੰਡ ਦੇ ਕਿਸਾਨ ਭੋਲਾ ਸਿੰਘ ਨੇ ਇੱਕ ਹੱਥ ਵੱਢੇ ਜਾਣ ਦੇ ਬਾਵਜੂਦ ਹਿੰਮਤ ਨਹੀਂ ਹਾਰੀ ।

ਭਾਰਤੀ ਸਮਾਜ ਦੀ ਮਾਨਸਿਕਤਾ ਦੇ ਹਿਸਾਬ ਨਾਲ ਗੱਲ ਕਰੀਏ ਤਾਂ ਇਸ ਦਾ ਉੱਤਰ 'ਹਾਂ' ਵਿੱਚ ਹੈ ਪਰ ਜੇ ਹਾਦਸਿਆਂ ਵਿੱਚ ਨਕਾਰਾ ਹੋਏ ਲੋਕਾਂ ਦੀ ਜ਼ਿੰਦਗੀ ਨੂੰ ਘੋਖੀਏ ਤਾਂ ਇਹ ਉੱਤਰ ਬਿਨਾਂ ਸ਼ੱਕ 'ਨਾਂਹ' ਵਿੱਚ ਬਣਦਾ ਹੈ।  

ਬੀਬੀਸੀ ਪੰਜਾਬੀ ਵਲੋਂ ਆਪਣੀ ਵਿਸ਼ੇਸ਼ ਲੜੀ (ਪਰਾਂ ਬਿਨ ਪਰਵਾਜ਼-06)ਤਹਿਤ ਪੰਜਾਬ ਦੇ ਬਰਨਾਲਾ ਜ਼ਿਲ੍ਹੇ ਦੇ ਕੁਝ ਕਿਸਾਨਾਂ ਤੇ ਮਜ਼ਦੂਰਾਂ ਦੀ ਰੋਜ਼ਮਰਾ ਦੀ ਜ਼ਿੰਦਗੀ ਨੂੰ ਕੈਮਰੇ ਵਿੱਚ ਕੈਦ ਕੀਤਾ ਗਿਆ। 

ਪੰਜਾਬ ਦੇ 'ਅੱਧੇ' ਸਮਝੇ ਜਾਂਦੇ ਬੰਦਿਆਂ' ਦੀ ਪੂਰੀ ਕਹਾਣੀ

ਮਾਯੂਸ ਲੋਕਾਂ ਲਈ ਪ੍ਰੇਰਣਾ ਸਰੋਤ

ਕਿਰਸਾਨੀ ਦਾ ਕੰਮ ਕਰਦਿਆਂ ਇਹ ਖੇਤੀ ਹਾਦਸਿਆਂ ਵਿੱਚ ਨਕਾਰਾ ਹੋ ਗਏ, ਸਰੀਰਕ ਅੰਗਾਂ ਦੇ ਕੱਟੇ ਜਾਣ ਅਤੇ ਕਿਰਸਾਨੀ ਜੀਵਨ ਦੀ ਗੁਰਬਤ ਨਾਲ ਲੜਨ ਵਾਲੇ ਇਨ੍ਹਾਂ ਲੋਕਾਂ ਦੀ ਕਹਾਣੀ ਜ਼ਿੰਦਗੀ ਤੋਂ ਕਿਸੇ ਨਾ ਕਿਸੇ ਕਾਰਨ ਕਰਕੇ ਮਾਯੂਸ ਲੋਕਾਂ ਲਈ ਪ੍ਰੇਰਣਾ ਸਰੋਤ ਹੈ। 

ਬਰਨਾਲਾ ਦੇ ਪਿੰਡ ਕਾਲੇਕੇ ਦੇ ਰਹਿਣ ਵਾਲੇ ਭੋਲਾ ਸਿੰਘ ਨੂੰ ਉਹ ਹਾਦਸਾ ਅੱਜ ਵੀ ਯਾਦ ਹੈ।ਵੀਹ ਸਾਲ ਪਹਿਲਾਂ ਜਦੋਂ ਉਹ ਪਸ਼ੂਆਂ ਲਈ ਚਾਰਾ ਕੁਤਰ ਰਹੇ ਸੀ ਤਾਂ ਕੁਤਰੇ ਵਾਲੀ ਮਸ਼ੀਨ ਵਿੱਚ ਫਸ ਕੇ ਉਨ੍ਹਾਂ ਦਾ ਹੱਥ ਕੱਟਿਆ ਗਿਆ।

ਹਿੰਮਤੀ ਕਿਸਾਨ ਭੋਲਾ ਸਿੰਘ 

ਦੋ ਦਹਾਕੇ ਬਾਅਦ ਵੀ ਭੋਲਾ ਸਿੰਘ ਲਈ ਇਸ ਹਾਦਸੇ ਨੂੰ ਭੁਲਾਉਣਾ ਸੌਖਾ ਨਹੀਂ ਹੈ।ਭੋਲਾ ਸਿੰਘ ਨੂੰ ਇਹ ਹਾਦਸਾ ਇਸ ਲਈ ਵੀ ਅਸਿਹ ਲੱਗਦਾ ਹੈ ਕਿਉਂਕਿ ਮਹਿਜ਼ ਇੱਕ ਏਕੜ ਤੋਂ ਵੀ ਘੱਟ ਜ਼ਮੀਨ ਤੇ ਖੇਤੀ ਕਰਨ ਵਾਲੇ ਕਿਸਾਨ ਲਈ ਜ਼ਿੰਦਗੀ ਉਂਜ ਵੀ ਬਹੁਤੀ ਸੁਖਾਲੀ ਨਹੀਂ ਹੁੰਦੀ।

ਭੋਲਾ ਸਿੰਘ ਦੱਸਦੇ ਹਨ, " ਵੀਹ ਸਾਲ ਪਹਿਲਾਂ ਇਹ ਹਾਦਸਾ ਹੋਇਆ ਸੀ,ਅੱਜ ਵੀ ਵੱਢੇ ਹੱਥ ਨਾਲ ਦਾਤੀ ਬੰਨ੍ਹ ਕੇ ਪੱਠੇ ਵੱਢਦਾ ਹਾਂ।ਜਾਇਦਾਦ ਤਾਂ ਬੱਸ ਚਾਰ ਵਿੱਘੇ ਹੀ ਆ।ਸਰਕਾਰ ਵੱਲੋਂ ਕੋਈ ਸਹਾਇਤਾ ਨਹੀਂ ਮਿਲੀ।"ਆਪਣੀ ਮਿਹਨਤ ਨਾਲ ਹੀ ਗੁਜ਼ਾਰਾ ਕਰਦੇ ਆਂ।

ਅਪੰਗ ਖੇਤ ਮਜ਼ਦੂਰ ਦੀ ਜ਼ਿੰਦਗੀ

ਕਾਲੇਕੇ ਦੇ ਹੀ ਰਹਿਣ ਵਾਲੇ ਗੁਰਮੇਲ ਸਿੰਘ ਜਵਾਨੀ ਪਹਿਰੇ ਜ਼ਿਮੀਂਦਾਰਾਂ ਨਾਲ ਸੀਰੀ ਰਲਦੇ ਰਹੇ ਹਨ।

ਗੁਰਮੇਲ ਸਿੰਘ ਦਿਹਾੜੀ ਪੂਰੀ ਲਾਉਂਦਾ ਹੈ ਪਰ ਪੈਸੇ ਅੱਧੀ ਦਿਹੜੀ ਦੇ ਮਿਲਦੇ ਹਨ।

ਸਤਾਰਾਂ ਸਾਲ ਪਹਿਲਾਂ ਜਦੋਂ ਉਹ ਕਿਸੇ ਕਿਸਾਨ ਨਾਲ ਦਿਹਾੜੀ ਗਏ ਸਨ ਤਾਂ ਪੱਠੇ ਕੁਤਰਦੇ ਸਮੇਂ ਵਾਪਰੇ ਹਾਦਸੇ ਵਿੱਚ ਖੱਬੀ ਬਾਂਹ ਕੱਟੀ ਗਈ।

ਵੀਹ ਸਾਲ ਦੀ ਉਮਰ ਵਿੱਚ ਇੱਕ ਮਜ਼ਦੂਰ ਦੀ ਬਾਂਹ ਕੱਟੇ ਜਾਣ ਨਾਲੋਂ ਵੀ ਵੱਡੀ ਤਰਾਸਦੀ ਦਿਹਾੜੀਦਾਰ ਬੰਦੇ ਲਈ ਜ਼ਿੰਦਗੀ ਜਿਊਣ ਦਾ ਸੰਘਰਸ਼ ਹੁੰਦਾ ਹੈ ਜਿਹੜਾ ਅਣਚਾਹਿਆਂ ਕਰਨਾ ਹੀ ਪੈਂਦਾ ਹੈ।

ਗੁਰਮੇਲ ਸਿੰਘ ਦੱਸਦੇ ਹਨ, "ਕਣਕ ਝੋਨੇ ਦੇ ਸੀਜ਼ਨ ਸਮੇਂ ਸ਼ੈਲਰ ਵਿੱਚ ਦਿਹਾੜੀ ਮਿਲ ਜਾਂਦੀ ਹੈ।ਕਦੇ ਕਿਸੇ ਦਾ ਗੋਹਾ ਸਿੱਟ ਦਿੱਤਾ।ਕਦੇ ਕਿਸੇ ਦੇ ਘਰ ਦੀ ਸਾਫ਼ ਸਫ਼ਾਈ ਕਰਤੀ,ਬੱਸ ਇਹੋ ਜੇ ਕੰਮ ਮਿਲ ਜਾਂਦੇ ਨੇ ਪਰ ਇੱਕ ਹੱਥ ਨਾ ਹੋਣਕਰਕੇ ਦਿਹਾੜੀ ਆਮ ਮਜ਼ਦੂਰ ਨਾਲੋਂ ਅੱਧੀ ਵੀ ਨਹੀਂ ਮਿਲਦੀ।

ਲੀੜੇ ਕੱਪੜੇ ਦਾ ਵੀ ਔਖਾ ਇੰਨੀ...